open-index/open-wikipedia-markdown huggingface dataset:
Pemangkinan

**Pemangkinan** adalah perubahan dalam kadar tindak balas sesuatu tindak balas kimia yang disebabkan oleh suatu bahan yang dinamakan **mangkin** (juga *pencepat*, *katalis* serta *pendorong*). Mangkin adalah berbeza daripada reagen-reagen kimia lain dalam suatu tindak balas kimia, iaitu ia tidak termakan oleh tindak balas tersebut. Mangkin boleh terlibat dalam beberapa transformasi kimia. Mangkin yang mempercepatkan kadar tindak balas adalah dinamakan *mangkin positif*. Mangkin yang melembapkan kadar tindak balas dipanggil *mangkin negatif* atau *perencat*. Bahan yang meningkatkan keaktifan mangkin dipanggil *penggalak* manakala bahan yang menyahaktifkan mangkin dipanggil *racun mangkin*. 

Tenaga pengaktifan bagi suatu tindak balas bermangkin adalah lebih rendah berbanding dengan tindak balas tanpa mangkin, dan ini menyebabkan kadar tindak balasnya lebih tinggi pada suhu yang sama. Penjelasan mekanistik pemangkinan pula lebih rumit. Mangkin boleh sama ada
* mempengaruh persekitaran tindak balas agar menjadi lebih menggalakkan,
* terikat dengan reagen untuk mengutubkan ikatan kimia (contohnya mangkin asid dalam tindak balas sebatian karbonil), 
* membentuk perantaraan tertentu yang tidak dihasilkan secara semulajadi (contohnya perantaraan ester-ester osmat dalam proses pemangkinan alkena oleh osmium tetroksida),
* atau menyebabkan lisis reagen-reagen agar menjadi bentuk yang lebih reaktif, contohnya hidrogen keatoman dalam penghidrogenan bermangkin.

Tindak balas bermangkin, dari segi kinetiknya, bersifat seperti tindak-tindak balas kimia yang biasa, iaitu kadar tindak balasnya bergantung dengan kekerapan pelanggaran zat-zat tindak balas dalam suatu tahap penentu kadar. Mangkin pada kebiasaannya terlibat semasa tahap penentu kadar (tahap yang melambatkan tindak balas), dan kadar ini pula dihadkan oleh bilangan mangkin dan "keaktifan" mangkin. Dalam mangkin heterogen, peresapan reagen-reagen ke permukaan mangkin dan pembauran hasil tindak balas jauh daripada permukaan mangkin boleh menjadi penentu kadar tindak balas. Keadaan-keadaan serupa yang berkait dengan pelekapan substrat dan penceraian hasil-hasil tindak balas juga boleh dikaitkan dengan mangkin homogen. 

Walaupun mangkin tidak dimakan oleh sesuatu tindak balas, namun ia boleh direncat, dinyahaktif atau dimusnahkan oleh proses sekunder. Bagi mangkin heterogen, proses sekunder seperti pengekokan terjadi apabila mangkin diselaputi hasil-hasil sampingan berpolimer. Tambahan lagi, mangkin heterogen boleh terlarut dalam larutan dalam sistem pepejal dan cecair atau tersejat dalam sistem pepejal dan gas.

## Lihat juga
* Enzim, sejenis mangkin biokimia untuk fungsi-fungsi utama tubuh, misalnya sistem percernaan
* Penukar bermangkin, peranti pada sistem ekzos kenderaan bagi mengurangkan bahan berbahaya dalam asap ekzos kenderaan

## Rujukan
ESPNews

** ESPNews ** ialah saluran berita interaktif 24 jam yang dimiliki dan dijalankan rangkaian sukan ESPN. Ia menyiarkan siaran langsung, komentar dan sidang akhbar NBA, Premier League dan sukan-sukan lain.
B4U

** B4U ** ialah rangkaian saluran Bollywood yang diasakan dan dimiliki bersama usahawan India Lakshmi Mittal, Kishore Lulla dan Gokul Binani.

Ia didapati di lapan rangkaian satelit, termasuk Astro saluran 133 (SD) di dalam pakej Mustika.

## Sejarah

Pada 1 Jun 2009, Astro telah menambah tiga saluran satelit: Astro Citra, Astro Warna dan B4U di dalam pakej Mustika hanya RM12.95/bulan 1 300 82 7777 Pratoton di saluran 130.

Rangkaian ini merupakan pesaing kepada Zee TV.

## Perubahan nombor
Sepanjang sejarah penyiarannya, B4U telah mengalami beberapa fasa perubahan nombor saluran selaras dengan penyusunan semula frekuensi oleh pihak Astro:

* **1 Jun 2009:** Semasa pelancaran rasmi, B4U memulakan siaran di **saluran 133** (SD) sebagai sebahagian daripada pakej Mustika.
*Pada tanggal 5 Mac 2012, B4U telah rasmi ditamatkan siaran.

## Rujukan
TVB Entertainment News Channel

**TVB Entertainment News Channel ** ialah saluran hiburan Cina terbitan Television Broadcasts Limited (TVB). Ia boleh didapati di Astro saluran 313 (SD) sehingga 29 September 2020 Terbaru di (HD), menggantikan saluran kembarnya TVB8.
Sekolah Rendah Agama Bersepadu

**Sekolah Rendah Agama Bersepadu** (Jawi: سكوله رنده اݢام برسڤادو) merupakan sebuah sistem sekolah milik Kerajaan Negeri Johor. Sekolah ini telah diperkenalkan dari keputusan hasil mesyuarat jawatankuasa kajian terhadap Sistem Pendidikan Agama Negeri Johor. Mesyuarat tersebut telah dipengerusikan oleh Dato' Setiausaha Kerajaan Negeri Johor Darul Takzim. Cadangan penubuhan sekolah ini adalah untuk mencapai maksud dan kehendak pelan tindakan belanjawan kajian pendidikan agama tahun 1998.

Penyediaannya untuk membolehkan lepasan sekolah rendah agama Johor dapat meneruskan pelajarannya ke peringkat menengah seterusnya ke Pusat Pengajian Tinggi dalam dan luar negeri. Di masa yang sama SRAB adalah tapak untuk menyalurkan calon-calon pelajar ke peringkat menengah khasnya di sekolah-Sekolah Menengah Agama Negeri Johor.

## Bilangan sekolah
Pada 4 Januari 1999, Sekolah Rendah Agama Bersepadu Kerajaan Negeri Johor telah memulakan sesi persekolahan yang pertama di lapan buah sekolah dalam lapan daerah seluruh negeri Johor iaitu:
* Sekolah Rendah Agama Bersepadu Johor Bahru
* Sekolah Rendah Agama Bersepadu Batu Pahat
* Sekolah Rendah Agama Bersepadu Muar
* Sekolah Rendah Agama Bersepadu Pontian
* Sekolah Rendah Agama Bersepadu Kluang
* Sekolah Rendah Agama Bersepadu Segamat
* Sekolah Rendah Agama Bersepadu Kota Tinggi
* Sekolah Rendah Agama Bersepadu Mersing

Penubuhan sekolah ini adalah kesan daripada hasrat masyarakat di negeri ini yang inginkan kesinambungan kepada Darjah Khas. Sistem pendidikan di sekolah ini menggabungkan Sistem Pendidikan Kebangsaan yang digunakan di semua sekolah kebangsaan di seluruh Malaysia dan Sistem Pendidikan Agama Negeri Johor.

## Rujukan

## Lihat juga
* Sekolah Agama Kerajaan Johor

## Pautan luar
*Laman rasmi Jabatan Agama Johor Bahagian Pendidikan
Lompat getah

Permainan **lompat getah**, juga disebut sebagai "lompat tali" dan *"zero point"*oleh masyarakat segelintir tempat, ialah sejenis permainan tradisional di Malaysia.

## Alatan
Getah yang disambung panjang dan dimatikan hujungnya supaya tidak terburai ketika permainan berlangsung.

## Pemain
Memerlukan sekurang-kurangnya tiga orang pemain, iaitu seorang yang memegang hujung kanan getah dan seorang di hujung kiri getah, manakala seorang lagi sebagai orang yang akan melompat. Walau bagaimanapun, permainan akan lebih memyeronokkan jika lebih ramai yang bermain. Jika demikian, dua pasukan perlu dibentuk dan tiap-tiap pasukan perlulah dilantik ketua atau "ibu" yang akan memulakan permainan apabila tiba giliran.

## Cara bermain
a)  bagi menentukan giliran, kebiasaannya kaedah *lai lai li tam plom* akan digunakan, diikuti oleh *ow som* (jika tiga pemain sahaja). Jika ramai pemain, "ibu" kedua-dua pasukan perlulah* ow som*.

b) "ibu" memulakan permainan, diikuti "anak-anak". Jika "anak" melanggar giliran, kesemua ahli pasukan termasuk "ibu" akan mati dan pasukan lawan pula yang akan bermain.

c)  pada awal permainan, getah dipegang tegang pada paras tapak kaki. Semua yang melompat ketika ini perlu menyebut "*zero point"* atau "kosong game" (bagi orang Kelantan). Pemain tidak boleh menyentuh tali. Jika tidak, pemain itu akan mati.

d)  kemudian, getah dipegang pada paras lutut. Pemain perlu melompat tanpa mengenai getah.

e)  paras berikutnya ialah paras paha. Namun, paras ini boleh ditinggalkan dengan persetujuan kedua-dua pasukan. Lompatan tidak boleh mengenai getah.

f)  paras pinggang. Pemain boleh melompat dengan menyentuh getah.(nak lagi mencabar tak boleh sentuh tali,, ikut persetujuan,,

g)  paras dada.(Boleh kena tali)

h)  paras telinga. (orang yang memegang getah perlu berwaspada demi keselamatan mata dan muka andai kata getah di hujung yang satu lagi terlucut daripada pegangan)

i)  paras kepala.

j)  sejengkal dari atas kepala. Boleh dikecualikan dengan persetujuan kedua-dua pasukan.

k) Giant,(Bahasa Kelantan) atau merdeka (Bahasa indonesia), Tangan harus ditegakkan keatas kepala, untuk lebih mencabar,,

l)  huruf Z ( Permain harus melepasi ini,ketinggian diparas pinggang)

m)  huruf C ( Permain harus bijak melompak jauh , sebelum tali dilepaskan, di paras pinggang juga)

l)  melompat pada paras pinggang sambil menutup mata. Jika ada pemain yang mati pada paras yang sebelum ini, pemain itu boleh dihidupkan kembali jika pemain lain tolong membuat satu lompatan lengkap untuknya (bilangan mengikut persetujuan kedua-dua pasukan). Merupakan penamat kepada pusingan pertama permainan.

## Rujukan


## Pautan luar
* Lompat getah di Laman Jabatan Kebudayaan dan Kesenian Negara(JKKN)
* How to play Lompat Getah - Youtube
Ngô Bảo Châu

**Ngô Bảo Châu** (28 Jun 1972 Hanoi, Vietnam) adalah seorang ahli matematik Vietnam. Beliau dilahirkan di Hanoi dan merupakan graduan lulusan dari Universiti Hanoi. Beliau kini tinggal di Paris, Perancis. Beliau bekerja di *Institute for Advanced Study*, Princeton, New Jersey, Amerika Syarikat. dan bergabung dengan fakulti matematik di Universiti Chicago pada 1 September 2010.
Beliau merupakan penerima Pingat Fields 2010.

## Rujukan

## Pautan luar
Chung T'ien Television

***Chung T'ien Television*** (**CTi TV**, ) merupakan sebuah saluran televisyen kabel yang bertapak di Republik China di Taiwan. Ia dimilik oleh kumpulan Want Want China Times, yang juga memiliki China Television (CTV).

## Sejarah
Ditubuhkan pada 1994, CTi TV pada awalnya dipanggil **Chinese Television Network** (**CTN**; ). CTN mempunyai dua saluran utama, Chung Tien () dan Da Di (). Pada 30 Januari 1997, pemilik bertukar dari P.H. Yu (于品海), pengerusi sekarang Nan Hai Corporation Limited (南海控股有限公司), kepada Koos Group (和信企業團). Pada tahun 2000, pemilikan berubah sekali lagi dari KG Group kepada Wisdom Group (象山集團), di mana pada waktu tersebut turut mengoperasi China Television (CTV). Hsiang Shan menggabungkan CTN dengan CTV Satellite untuk membentuk Power TV (). Sebagai bahagian dari Power TV, CTV Satellite menjadi Chung T'ien Entertainment, sementara Chung Tien dari CTN berpisah menjadi Power TV News () dan Power TV Variety (). Power News akhirnya menukar namanya menjadi Chung T'ien Information, dan seterusnya menjadi Chung T'ien Main pada Januari 2004. Setelah pemindahan hak milik He Hsin-Hsiang Shan, Da Di diberi beberapa tahap autonomi sebagai Da Di Television; namun, Da Di akhirnya menjadi sebahagian daripada Videoland Television Network, dan menukar namanya menjadi Videoland Drama Channel. Pada bulan Jun 2002, pemilikan Power TV berubah sekali lagi dari Hsiang Shan menjadi China Times; Power TV menukar namanya menjadi **Chung T'ien Television** (**CTi TV**).

Pada bulan Julai 2019 CTiTV didenda NTD 1.6 juta oleh Suruhanjaya Komunikasi Nasional kerana gagal mengesahkan maklumat sebelum menyiarkannya. CTiTV mempunyai sejarah gagal mengesahkan maklumat sebelum disiarkan.

Pada bulan November 2019 William Wang, seorang perisik PRC yang melakukan pembelotan ke Australia, mendakwa bahawa CTi-TV telah menerima dana China sebagai imbalan untuk menyiarkan cerita yang tidak menguntungkan kerajaan Taiwan. Kumpulan Want Want China Times menafikan tuduhan ini.

Pada Januari 2020 mereka didenda NT$600,000 (AS$20,033) kerana menyiarkan kenyataan palsu oleh Ahli Majlis Bandaraya KMT Tainan, Hsieh Lung-chieh. Pengawal selia mendapati bahawa wartawan CTiTV telah gagal bertanya atau meminta bukti pada waktu itu dan CTiTV telah gagal melakukan pengesahan fakta mengenai pernyataan tersebut sebelum menyiarkannya.

## Saluran

CTI TV menawarkan tiga saluran utama, dan juga saluran antarabangsa untuk penonton yang tinggal di luar Taiwan.
*CTi Variety
*CTi News
*CTi Entertainment
*CTi International (luar negara sahaja)

## Rujukan


## Pautan luar

* 
* YouTube - 中天電視
TVB Classic Channel

** TVB Classic Channel ** (saluran jualan ** TVB Classic Original** dan Bahasa Cina ialah **千禧经典台**) ialah saluran televisyen khas milik Television Broadcasts Limited untuk drama-drama klasik yang pernah disiarkan di TVB Drama dan boleh melihat dari mytv SUPER saluran 86. Saluran ini boleh didapati di Astro saluran 305 (HD) dan Astro GO tetapi akan lewat beberapa minit. 

## TVB Drama

 

 
## Program TVB Classics
### 2018
Tenaga dalaman

Dalam bidang termodinamik, **tenaga dalaman** (dengan simbol &nbsp;*U* atau kadang kala &nbsp;*E*) sesuatu sistem termodinamik atau sesuatu jasad yang mempunyai sempadan yang jelas nyata, adalah keseluruhan tenaga kinetik yang disebabkan oleh pergerakan translasi, putaran, getaran zarah-zarah; dan keseluruhan tenaga keupayaan yang berkait dengan getaran dan tenaga elektrik atom-atom di dalam molekul atau hablur. Ini termasuklah tenaga yang ada pada ikatan kimia dan tenaga dalam elektron yang bebas mengalir dalam logam-logam.

Tenaga dalaman bagi sinaran jasad hitam atau sinaran elektromagnet juga boleh dihitung. Ia merupakan suatu fungsi keadaan dalam sesebuah sistem dan juga suatu kuantiti ekstensif. 

Unit SI bagi tenaga ialah joule. Unit-unit lama yang lain juga masih digunakan, contohnya calorie  untuk haba. Tenaga dalaman juga boleh dinyatakan dalam bentuk intensif, dan ini dipanggil **tenaga dalaman tentu** (tenaga dalaman spesifik) dengan simbol huruf kecil *u*. Tenaga dalaman tentu adalah tenaga dalaman bagi setiap jirim suatu-suatu bahan. Oleh yang demikian, unit SI bagi tenaga dalaman tentu adalah J/kg. Jika tenaga dalaman dinyatakan berasaskan amaun bahan, maka ia dipanggil tenaga dalaman molar dengan unit J/mol.

## Komposisi
Tenaga dalaman terdiri daripada kesemua jenis tenaga-tenaga yang terdapat dalam sistem. Ia berkait dengan struktur molekul dan darjah pergerakan molekul yang juga boleh dikatakan sebagai jumlah tenaga-tenaga kinetik dan keupayaan molekul-molekul tersebut. Tenaga dalaman merangkumi tenaga-tenaga berikut:





Jumlah kepada tenaga deria dan tenaga pendam adalah dipanggil **tenaga haba** atau dalam kejuruteraan perlombongan, **haba sigma**.

## Hukum termodinamik pertama

Tenaga dalaman ditakrifkan dalam hukum termodinamik pertama, yang juga merujuk kepada keabadian tenaga:

: \Delta U = Q + W + W' \, 

iaitu 

:Δ*U* adalah perubahan tenaga dalaman dalam sesebuah sistem semasa sesuatu proses berlaku.

:*Q* adalah haba yang *ditambah* ke dalam sistem (dihitung dalam joule bagi SI); iaitu bernilai positif apabila haba mengalir *ke dalam* sesebuah sistem, dan bernilai *negatif* apabila haba mengalir *keluar* daripada sesebuah sistem.

:*W* ialah kerja mekanikal yang dikenakan pada sesebuah sistem (dihitung dalam joule bagi SI)

: *W' * ialah tenaga yang ditambah daripada proses-proses yang lain

Hukum termodinamik pertama juga boleh dinyatakan menggunakan sebutan infinitesimal, iaitu:

: \mathrm{d}U = \delta Q + \delta W + \delta W'\, 

## Rujukan
Not Now

**Not Now** adalah lagu yang ditulis oleh Blink-182 semasa rakaman untuk album mereka Blink-182. Sebuah rencana dengan Rolling Stone pada tahun 2003 menyatakan Tom DeLonge kecewa kerana lagu ini tidak berjaya pada album terakhir, tetapi lagu itu masih muncul di UK dan bersama dengan single "I Miss You". Kedua-dua keluaran adalah diedit sedikit lebih pendek , di mana jambatan yang pendek, sehingga sekitar 15 saat lebih pendek. Ia juga merupakan single terakhir yang dikeluarkan dari album Greatest Hits selepas pengumuman hiatus mereka, sehingga kumpulan ini bersatu kembali. Lagu ini mencapai nombor 18 di carta US Modern Rock dan nombor 30 di UK Singles Chart. DeLonge dikenali menyanyikan lagu ini semasa konsert Angels & Airwaves.

## Maksud
Tom DeLonge telah mengatakan bahawa, "lagu ini tentang bila anda mati dan anda baru tahu anda meninggal, dan anda berdiri di sana melihat wanita anda dan dia di sana dan anda cuba untuk mengucapkan selamat tinggal, tetapi sudah terlambat, dan anda merasai dan anda mengetahui dia ada di sana (tapi) dia tidak boleh melihat anda dan dia tidak tahu anda berada di sana." Juga lirik asal untuk gabungan suara itu "Let's dance until I'm gone, I'm here hold on, Tell me goodbye, I'm leaving."Gabungan suara asli boleh didengar di sini: http://www.youtube.com/watch?v=y_9UD2HE378
Yes Man (filem)

**Yes Man** adalah filem komedi tahun 2008 yang diarahkan oleh Peyton Reed, ditulis oleh Nicholas Stoller, Jarrad Paul dan Andrew Mogel dan dibintangi Jim Carrey, Zooey Deschanel, Bradley Cooper, John Michael Higgins, Rhys Darby dan Terence Stamp. Filem ini berdasarkan dari kisah nyata dan tahun 2005 buku *[[Yes Man (buku)|Yes Man]]* oleh Danny Wallace (yang membuat penampilan kameo dalam filem ini).

Filem ini berjaya box office walaupun menerima tinjauan yang pelbagai dari para pengkritik.Ia dikeluarkan pada tarikh 19 Disember 2008, dibuka # 1 di box office di akhir pada minggu pertama dengan $ 18.300.000 dan kemudian dikeluarkan pada tarikh 26 Disember 2008 di United Kingdom akan terus ke puncak box office di minggu pertama selepas keluaran. Produksi filem ini bermula pada bulan Oktober 2007 di Los Angeles, CA.
Bahasa Rwanda

**Bahasa Rwanda**, atau sering dikenali dalam bahasanya sebagai **Kinyarwanda** atau kadangkala sebagai **Ruanda** adalah Bahasa Bantu yang dituturkan kebanyakannya di Rwanda di mana ia adalah salah satu bahasa rasmi di negara itu dan juga di selatan Uganda. Bahasa Rwanda adalah bahasa yang hampir sama dengan Bahasa Rundi, iaitu bahasa rasmi bagi Burundi

## Sistem fonologi
### Konsonan
Jadual di bawah menunjukkan sety konsonan Bahasa Kinyarwanda.

### Vokal
Jadual di bawah menunjukkan bunyi vokal bagi Bahasa Kinyarwanda.

## Pautan Luar
* Kinyarwanda Wiki for learners of the Rwanda language
* Kumva  Open-source online Rwanda and English dictionary
* Introduction to Rwanda phonology
* PanAfrican L10n page on Rwanda–Rundi (has links to dictionaries)
* Rwanda-English Dictionary 
* http://www.speakrwanda.com www.speakrwanda.com Kinyarwanda audio lessons and phrasebook for travellers
* Kinyarwanda Book  HTML Transcription of the Book "Kinyarwanda Lessons" by Betty Ellen Cox and Gakuba Faustin
Tatsunoko vs. Capcom: Ultimate All-Stars

**Tatsunoko vs Capcom: Ultimate All-Stars** adalah permainan video pertempuran crossover yang dibangunkan oleh Eighting dan diterbitkan oleh Capcom untuk konsol Wii. Ia diterbitkan di Amerika Utara pada tarikh 26 Januari 2010, di Jepun pada tarikh 28 Januari di Eropah pada tarikh 29 Januari dan di Australia pada tarikh 4 Februari. Tatsunoko vs Capcom adalah ansuran ketujuh Vs Capcom selepas tujuh tahun. Termasuk permainan video Marvel vs Capcom dan SNK vs Capcom. Awalnya dikeluarkan di Jepun secara eksklusif sebagai Tatsunoko vs Capcom: Cross Generation of Heroes (タツノコ VS. Capcom  CAPCOM CROSS GENERATION OF HEROES) untuk Arked dan Wii Pada bulan Disember 2008. penerimaan Perminat permainan ini menghasut Capcom pelokalan versi terkini dengan bantuan dari Tatsunoko Production untuk menangani masalah perizinan melibatkan watak Tatsunoko di Amerika Utara dan Eropah.

Capcom vs Tatsunoko mempunyai ciri-ciri watak dari studio animasi Jepun Tatsunoko Production dan permainan video syarikat Capcom. Pemain berusaha mengalahkan lawan sehingga KO dalam pertarungan satu-dalam-satu dengan pasukan dari dua watak.Corak permainan berada dalam lingkungan 2.5D; watak model dan latar belakang tersebut diberikan dengan grafik tiga dimensi dalam melawan lawan di medan dua dimensi. Skim kawalan permainan ini menggabungkan sifat mudah Wii dan daripada siri Vs. untuk mencipta sistem serangan tiga-butang. Ia Menyokong lima pilihan kawalan yang berbeza, dua di antaranya menawarkan kaedah kawalan lebih mudah. Ultimate All-Stars mendapat ulasan yang umumnya positif dari para pengkritik permainan video.
Lenggok 20 Tahun (album)

***Lenggok 20 Tahun*** merupakan album yang dikembarkan dengan penerbitan semula lagu-lagu popular penyanyi Noraniza Idris dalam sebuah kompilasi. Album ini diterbitkan pada 18 Disember 2006 secara fizikal oleh Life Records dengan kerjasama syarikat Gerak Budaya Records. Album ini memuatkan 2 CD dalam satu album. Album ini khas diterbitkan sempena 20 tahun dalam bidang seni Noraniza Idris. Memuatkan dua buah lagu terbaharu, Racau Sang Khalifah dan Asyik Bisikan Hubah. 

## Senarai runut
#### Disc 1
# "Asyik Bisikan Hubah" (Mohar / Loloq)
# "Syair" (Tradisional / Ahmad Fedtri Yahya)
# "Tandang Bermadah versi 2006" (duet bersama Bob AF) (Narawi CD, Noraniza Idris / YM Raja Kobat, Noraniza Idris)
# "Kisah Barat" (Tradisional / Ahmad Fedtri Yahya)
# "Mengemis Rindu versi 2006" (A. Ali / Lukhman S)
# "Mengulek" (Tradisional / Ahmad Fedtri Yahya)
# "Ayuh! Juragan/Juklah! Guru Abe" (Noraniza idris / Ahmad Fedtri Yahya, Pandak)
# "Gurindam" (Tradisional / Ahmad Fedtri Yahya)
# "Racau Sang Khalifah" (duet bersama Liza Hanim) (Mohd Karim, Noraniza Idris, Firdaus Mahmud / Ahmad Fedtri Yahya)
# "Dayung Sampan" (menampilkan He Yun) (Copyright Control)

#### Disc 2
# "Arus Sejenak Bahagia"
# "Debak Debuk"
# "Mengemis Rindu"
# "Diari Cinta"
# "Bunga Kasih Terkulai Layu"
# "Anak Tani (Singkong & Keju)"
# "Asmara"
# "Air Mata"
# "Rindunya Setengah Mati"
# "Jangan Buat Lagi"
# "Inginku Sandarkan Harapan"
# "Bukan Aku Di Hatimu"
# "Si Jantung Hati"
# "Bulan Ditutup Awan"

## Info
Noraniza Idris berjaya mara ke peringkat separuh akhir Muzik-Muzik 21 menerusi lagu Racau Sang Khalifah duet bersama Liza Hanim tetapi gagal melayakkan diri ke peringkat akhir.

Racau Sang Khalifah juga turut tersenarai dalam pencalonan akhir bagi kategori Irama Global Pilihan di Anugerah Era 2006.
AEON Kinta City

**ÆON Kinta City** atau dikenali sebagai AEON Kinta City (dahulu dikenali sebagai Jusco Kinta City) merupakan pusat beli-belah yang dibangunkan oleh ÆON. Pusat beli-belah ini terletak di hadapan Jalan Sultan Azlan Shah di Ipoh, Perak, Malaysia. Turut disediakan ialah pusat permainan boling sepuluh pin dan kemudahan snuker di tingkat atas.
Sawo' Matang (album)

***Sawo' Matang*** ialah album studio kedua belas oleh penyanyi Malaysia, Noraniza Idris. Ia dikeluarkan pada 16 Ogos 2004, oleh Gerak Budaya Sdn Bhd. Menerusi album ini, Sawo' Matang berjaya menampilkan sisi matang Noraniza sebagai penerbit dan komposer.

## Senarai runut

## Pencapaian
* Anugerah Industri Muzik ke-12
** Album Pop Etnik Terbaik - *Sawo' Matang* (Menang)
** Album Terbaik - *Sawo' Matang* (Tercalon)
** Kulit Album Terbaik - *Sawo' Matang* (Tercalon)

* Anugerah Juara Lagu
** Persembahan Terbaik AJL19 - Hatinya Tak Tahan.
** Finalis kategori Irama Malaysia/Etnik Kreatif di AJL20 - Ayuh! Juragan.

* Anugerah Era 2004
** Lagu Global Pilihan - Hatinya Tak Tahan (Menang)
** Muzik Video Pilihan - Hatinya Tak Tahan (Tercalon)

* Anugerah Planet Muzik 2005 
** Album Terbaik - *Sawo' Matang* (Tercalon)
The Best of Ratu Pop Tradisional (album)

**The Best of Ratu Pop Tradisional** merupakan album kompilasi terbitan Suria Records yang memuatkan lagu-lagu terbaik penyanyi yang bergelar Ratu Pop Tradisional, Noraniza Idris. Ia diterbitkan pada tahun 2003 sebagai tanda penghargaan SRC terhadap Noraniza yang telah tamat kontrak bersama syarikat rakaman tersebut.

## Senarai runut

## Rujukan
Aura (album)

***Aura*** ialah album studio kesebelas oleh penyanyi Malaysia, Noraniza Idris. Ia dikeluarkan pada 29 Julai 2002, oleh Suria Records. Menerusi album ini, Noraniza tidak lagi menggunakan khidmat Pak Ngah sebagai penggubah lagu dan penerbit.

## Latar belakang
Album *Aura* menjadi titik permulaan untuk peminat seni tanah air menilai kemampuannya berdiri kukuh di landasan tersendiri dalam dunia seni tanah air. Noraniza mahu menjadi dirinya sendiri dan kerana itu dia rela menghabiskan masa berbulan-bulan di studio untuk memastikan rakaman album *Aura* berjalan lancar. Kata Noraniza, dia melibatkan diri secara total untuk pembikinan album itu bermula daripada mencari lagu dan membuat kajian mengenai muzik etnik yang diketengahkan. Menurutnya, apabila dia membuat keputusan untuk terlibat secara 100 peratus dalam pembikinan album itu, dia perlu menunjukkan komitmen yang tinggi. Noraniza tidak mahu ada pihak yang menganggapnya sebagai hangat-hangat tahi ayam. Oleh kerana terlalu teliti, Noraniza dan suami berhadapan dengan pelbagai dugaan dan ujian,

Perasaannya ibarat seperti orang yang mahu beranak sulung. Noraniza begitu berdebar-debar menanti respons peminat terhadap album ini. Dalam *Aura*, peminat tidak dapat lagi mendengar Noraniza menyampaikan lagu ciptaan Pak Ngah (Suhaimi Mohd Zain). Sebaliknya, kali ini peminat berpeluang menilai sejauh mana kemampuan komposer tersohor Adnan Abu Hassan yang selama ini terkenal dengan lagu-lagu berentak pop mainstream. Dalam album *Aura*, Adnan menghasilkan lagu masri berjudul Layar Batutta. Noraniza juga memberanikan diri mempertaruhkan komposer Eddie Hamid yang mengilhamkan lagu berirama muzik Timur berjudul Hala Timur. Beberapa buah lagu lain yang dimuatkan dalam album itu turut menerima sentuhan lirik daripada penulis lirik muda berbakat besar, Hairul Anuar Harun. Kata Noraniza, album *Aura* yang berkonsepkan fusion ethnic merupakan album yang amat istimewa. Noraniza yakin, ia tidak akan menghampakan para peminatnya.

## Senarai runut
Iktiraf (album)

***Iktiraf*** ialah album studio kesepuluh oleh penyanyi Malaysia, Noraniza Idris. Ia dikeluarkan pada 27 November 2000, oleh Suria Records. Noraniza sekali lagi menggunakan khidmat Pak Ngah sebagai penerbit album dan penggubah lagu.

## Eksperimentasi
Menerusi album ini Noraniza dan Pak Ngah merakamkan lagu-lagu klasik dengan susunan muzik yang lebih rancak. Adunan kontemporari ini dibuat khas untuk menarik minat anak muda supaya meminati irama tradisional. Album ini juga menuntut Noraniza mendalami lebih dalam pelbagai jenis rentak tarian zapin. Ia banyak ditonjolkan dalam persembahan lagu Manira, Logamaya dan Ya Salam. 

Jika Bekaba lebih kepada ekperimen terhadap bunyi-bunyian asli dayak, album kali ini kembali ke tunas Melayu. Pengaruh Arab yang banyak dalam lagu Melayu ditonjolkan dalam lagu-lagu zapin dan ghazal. Lagu Empat Dara menyaksikan Noraniza menyanyikan dengan beat yang lebih laju, begitu juga lagu asli Kuala Mersing. 

Menerusi lagu Iboq (Kita), Noraniza meneruskan sinambungan eksperimentasinya untuk bunyian dayak dan pribumi. Ketika rakaman lagu ini, Noraniza mengundang pemuzik orang asli untuk turut salam merakam menerusi instrument mereka. Logamaya merupakan lagu tribe beritma Arab yang rancak dan menuntut seni tari yang lebih. 

## Senarai runut

## Kontroversi
Menyaksikan single pertamanya, sebuah lagu beritma orang asli berjudul Iboq (Kita) diharamkan siaran di stesen-stesen radio kerana dikatakan membawa unsur syirik. 3 bulan selepas itu barulah lagu tersebut dibenarkan siar. Penampilan pertama Noraniza Idris menerusi lagu ini ialah ketika membuat persembahan pembukaan di Anugerah Industri Muzik 2001 di mana lagu tersebut juga dicalonkan untuk kategori Lagu Terbaik.

Single kedua berjudul Manira juga menimbulkan kontroversi apabila melibatkan pertelingkahan di antara Noraniza dan penerbit untuk album *Iktiraf* dan komposer lagu Manira sendiri, Pak Ngah ekoran lagu tersebut gagal mara ke Anugerah Juara Lagu kerana disadur daripada lagu lama berjudul Memikat Janda nyanyian Fadzil Ahmad. Noraniza kecewa kerana lagu itu yang dicalonkan di peringkat separuh akhir Muzik-Muzik layak ke peringkat akhir dan saat-saat akhir lagu tersebut dikatakan tidak layak.

## Info
Menerusi album ini, Noraniza berjaya menembusi pencalonan di Anugerah Industri Muzik 2001. Noraniza dicalonkan untuk kategori Persembahan Vokal Di Dalam Album Terbaik (Wanita) menerusi persembahan vokalnya dalam album ini, Album Pop Etnik Terbaik serta Lagu Terbaik menerusi lagu Iboq (Kita). Biarpun tewas, Noraniza ternyata telah membuktikan kemampuannya menyanyikan lagu irama etnik kontemporari dengan cemerlang.
Ala Dondang (album)

***Ala Dondang*** ialah album studio ketujuh oleh penyanyi Malaysia, Noraniza Idris. Ia dikeluarkan pada 28 Julai 1997, oleh Suria Records. Ia adalah album baharu pertamanya dalam tempoh lebih empat tahun, selepas keluaran Noraniza Idris (1992). Ditulis dan diterbitkan oleh Pak Ngah dan S. Atan, *Ala Dondang* ialah album Irama Malaysia dengan pengaruh muzik ghazal dan zapin. 

Untuk penerbitan album ini, Noraniza bekerjasama bersama Suhaimi Mohd Zain atau lebih dikenali sebagai Pak Ngah dan S. Atan selaku penerbit yang menerbitkan album ini secara eksperimental dan akhirnya berjaya terjual sebanyak 200,000 ribu unit. *Ala Dondang* mempertaruhkan lagu Awallah Dondang sebagai single pertama untuk album ini. Noraniza telah membuka mata masyarakat pada ketika itu, Orang ramai bukan sahaja tertumpu dengan lagu-lagu bergenre pop, rock, R&B dan sebagainya tetapi mereka juga tertarik dengan lagu-lagu bercorak tradisional selepas sahaja album ini dilancarkan. Oleh kerana sambutan terhadap album ini memberangsangkan. *Ala Dondang* telah diiktiraf sebagai Album Pop Etnik Terbaik di Anugerah Industri Muzik ke-5 (1998) dan turut tercalon untuk kategori utama, Album Terbaik.

## Ringkasan album
*Ala Dondang* diilhamkan dengan hasrat agar dapat mengembalikan khazanah muzik tradisional yang menjadi warisan pusaka turun temurun untuk generasi masa kini menikmatnya menerusi album ini. Penghasilan album ini adalah merupakan koleksi lagu-lagu tradisional yang sering mengingatkan kita betapa kayanya keaslian budaya dan pusaka yang tiada ternilai. Melalui sentuhan dan gubahan muzik yang diberikan nafas baru bersesuaian dengan peredaran masa kini serta ilham rasa oleh penulis lirik dan pencipta maka lahirlah album *Ala Dondang* ini. Noraniza telah bekerjasama dengan ramai komposer untuk penghasilan lagu-lagu di dalam album ini antaranya Anak Sarawak, Khalil Sharif, Pak Ngah, Rahim Jantan dan Hairul Anuar Harun.

## Senarai runut

## Pencapaian
Anugerah Industri Muzik 1998
* Album Terbaik - Ala Dondang (Tercalon)
* Album Pop Etnik Terbaik - Ala Dondang (Menang)
Anugerah Juara Lagu ke-12 
* Finalis Kategori Irama Malaysia - Awallah Dondang

## Rujukan
Monolog Duka

**Monolog Duka** merupakan album solo nyanyian penyanyi popular Noraniza Idris yang diterbitkan pada tahun 1993. Album ini menyaksikan Ani bekerjasama dengan penyanyi popular Razak Ahmad.

Album ini agak istimewa kerana menjadi album eksperimen pertama Noraniza dalam mengembangkan muzik pop tradisional. Menerusi album ini, Ani bereksperimen dengan lagu-lagu ghazal dan zapin yang diadun dengan bunyian pop. Pengaruh Arab juga ketara menerusi sedikit sentuhan samrah dalam lagu *Monolog Duka* sendiri. Lagu tersebut mara ke peringkat separuh akhir Muzik Muzik 1993 namun gagal ke peringkat akhir Anugerah Juara Lagu. 

Bertitik tolak dari album inilah, Ani bertapa seketika dari dunia rakaman untuk mencari formula terbaik dalam menghasilkan sebuah album tradisional yang lebih kontemporari dan hasilnya, pada tahun 1997 beliau muncul mengejut dengan karya-karya hebat dalam album *[[Ala Dondang]]*.
Masyhur (album)

***Masyhur*** ialah album studio kelapan oleh penyanyi Malaysia, Noraniza Idris. Ia dikeluarkan pada 1 Jun 1998, oleh Suria Records. Ditulis dan diterbitkan oleh Pak Ngah dan S. Atan, *Masyhur* ialah album Irama Malaysia dengan pengaruh muzik ghazal dan zapin, dicirikan oleh inang, gambus, joget, rodat, masri, dikir barat dan asli.

## Ringkasan album
*Masyhur* diperkaya dengan khazanah budaya juga bahasa ibunda kita. Tiap lagu yang terkandung dipelbagaikan dengan bermacam-macam jenis muzik tradisional antaranya Zapin, Ghazal, Inang, Gambus Zapin, Joget, Asli Inang, Rodat, Masri, Dikir Barat dan Asli. Noraniza juga abadikan sebuah gurindam yang hanya pernah didengar namanya namun sukar didengar iramanya. Kali ini Noraniza bekerjasama sekali lagi bersama Pak Ngah untuk penghasilan lagu-lagu yang berkonsepkan dikir barat dan rodat seperti Dikir Puteri dan Dondang Dendang. Turut sama terlibat dalam album ini adalah S. Atan, Ahmad Jusoh, Fadzil Ahmad, Anak Sarawak dan Kazar Saisi.

## Senarai runut

## Pencapaian
'''Anugerah Industri Muzik 1999'''
* (Menang) Album Pop Etnik Terbaik
* (Dicalonkan) Album Terbaik
* (Dicalonkan) Persembahan Vokal Wanita Terbaik di dalam Album
**[[Anugerah Juara Lagu 1998]]**
* Dikir Puteri (Menang - Persembahan Terbaik)
**[[Anugerah Juara Lagu 1999]]**
* Dondang Dendang (Menang - Persembahan Terbaik)

## Rujukan
Bekaba (album)

***Bekaba*** ialah album studio kesembilan oleh penyanyi Malaysia, Noraniza Idris. Ia dikeluarkan pada 23 Ogos 1999, oleh Suria Records, tujuh bulan selepas keluaran album duet bersama penyanyi Siti Nurhaliza iaitu Seri Balas (1999). 

*Bekaba* mempertaruhkan single Tinting sebagai single pertama untuk album ini. Lagu hasil ciptaan Pak Ngah yang berkonsepkan hadrah itu berjaya menambat hati pendengar muzik tanah air. Sekaligus Noraniza berjaya mengumpul peminatnya lebih ramai. Lagu Tinting membawa tuah apabila layak bertanding di peringkat akhir Anugerah Juara Lagu 2000.

## Ringkasan Album
Noraniza Idris masih menggunakan konsep lagu yang sama. Kata Noraniza, dia tetap dengan irama Melayu tradisional. Mungkin kerana jiwa dia sudah sebati dengan alunan irama tersebut.

Ketika ditemui sesi fotografi di studio Utusan, Noraniza menyatakan bahawa dia tidak akan merasa bosan dengan irama tersebut. Bagi dirinya, perkataan bosan itu tidak pernah timbul tetapi apa yang diinginkan adalah memastikan lagu-lagu Melayu tradisional terus popular.

Noraniza berkata, masih banyak irama Melayu tradisional yang belum diterokai. Dia ingin menerokai dan seterusnya mempopularkan irama tersebut. Dalam album terbaru ini Noraniza berpeluang meluahkan apa yang diingininya sebelum ini, khususnya dalam memartabatkan irama tersebut.

Peluang ini memberikan dia keyakinan. Apa tidaknya, dia berkesempatan meluahkan apa yang dia inginkan dalam mengangkat irama tradisional. Malah dengan peluang ini juga Noraniza turut berkeyakinan album ini lebih memuaskan hati peminatnya. Bukan hanya kerana penerbitnya mempunyai pengalaman yang luas tetapi juga materialnya yang sememangnya cukup bagus,

Oleh itu tidak hairanlah jika untuk album kali ini ia tampilkan irama ngajat, zapin hanuman dan hadrah yang diselitkan dengan rentak masa kini. Noraniza tetap menyelitkan dengan rentak moden. Tetapi keasliannya tetap terpelihara. Penyelitan itu cuma untuk menyedapkan lagi bila didengar.

## Senarai runut

## Info
Bekaba berjaya dicalonkan dalam kelompok top 5 menerusi kategori Album Pop Etnik Terbaik di Anugerah Industri Muzik 2000 (AIM7) Tetapi Bekaba tewas kepada album ''Seri Balas'' yang dimenangi oleh Noraniza sendiri bersama rakan duetnya Siti Nurhaliza.

## Pencapaian
**[[Anugerah Industri Muzik ke-7|Anugerah Industri Muzik 2000]]**
* Album Pop Etnik Terbaik (Tercalon)
**[[Anugerah Juara Lagu 2000]]**
* Kategori Irama Malaysia : Ngajat Tampi (Menang - Persembahan Terbaik)
* Kategori Irama Malaysia : Tinting (Tercalon)

## Rujukan
Masyhur

**Masyhur** ialah perkataan melayu yang boleh digunakan sebagai kata sifat atau kata kerja. Masyhur dari segi kata kerja bermaksud sesuatu maklumat, perkhabaran, berita disebarkan ke serata tempat untuk makluman orang ramai. Kata sifat bagi pula menggambarkan perihal suatu keadaan sudah diketahui orang ramai.

## Pautan luar
* Rujukan DBP
Janjiku (Album Sofaz)

***Janjiku*** merupakan album studio kedua oleh kumpulan Sofaz pada tahun 2006.

Kumpulan ini pernah popular dengan lagu "Aku Ingin Kamu" dan "Cintai Aku" sekitar tahun 2004. Sudah dua tahun SOFAZ tidak menghasilkan album baru, kali terakhir mereka menghasilkan single yang bertajuk "Teman Sejati" melalui album kompilasi Bintang Hati yang diedarkan pada akhir Disember 2005 lepas.

Untuk tahun 2006, Suria Records Sdn Bhd (SRC) sekali lagi telah menerbitkan album kedua mereka yang berjudul "Janjiku". SOFAZ akhirnya telah menunaikan janji kepada peminat mereka yang telah sekian lama menunggu kemunculan album terbaru mereka. Masih lagi mengekalkan Are-meer, Shah, Fairouz, One dan Zimi sebagai "line up", dan SOFAZ telah menambah seorang lagi anggota baru iaitu Rodie (27 tahun) sebagai pemain keyboard bagi memantapkan lagi muzik mereka. Seperti yang peminat semua tahu, SOFAZ mampu beraksi secara "live" dan untuk album kedua ini juga, ianya 100% dimainkan sendiri oleh ahli-ahli SOFAZ.

Album kedua ini mempertaruhkan single pertama yang bertajuk "Janjiku" yang merupakan judul album mereka. Lagu ini dicipta oleh seorang komposer muda tanahair iaitu Taja dan lirik ditulis oleh Tass. Lagu ini telah mula mendaki carta-carta radio terkemuka di ibukota. Klip video bagi single "Janjiku" ini juga telah siap pengambarannya dan ianya cukup menarik dan mempunyai jalan cerita tersendiri. Ia juga dilakukan didalam hujan lebat dan pengambaran dibuat di beberapa lokasi sekitar ibukota. Model-model yang terlibat bagi menyerikan lagi klip video ini ialah Adilla (LIPS) dan pelakon terkenal Linda Hashim.

Didalam album ini juga terdapat sebuah lagu 60an yang diberi nafas baru oleh SOFAZ iaitu lagu "Kenanganku" yang pernah dipopularkan Jefrydin suatu masa dulu. Lagu ini disusun dengan begitu menarik sekali mengikut selera muzik terkini. Terdapat sedikit kelainan dari segi vokal penyanyi utama kumpulan ini iaitu Are-meer. Suara Are-meer ternyata begitu matang sekali. Untuk mendengar kematangan suara Are-meer, dapatkanlah album "Janjiku" ini yang akan berada dipasaran pada 14hb Ogos 2006 dengan harga RM29-90 untuk cakera padat dan RM16-80 untuk kaset. Pada peminat kumpulan SOFAZ yang setia menanti kemunculan album terbaru mereka, terdapat sebuah lagu bonus, SOFAZ telah merakamkan lagu "Janjiku" secara akustik dan ianya terdapat di track 12 album ini.

Antara faktor menyumbang kepada kejayaan Sofaz dengan album ini ialah perubahan pada gaya vokal Amer yang kini mirip seperti suara penyanyi band band Indonesia yang merajai album dan carta muzik tempatan pada waktu itu. Amer tidak lagi menggunakan lenggok suara yang tinggi,rancak seperti album pertama tetapi lebih menekankan pada vokal yang dalam dan bernada rendah. Disamping faktor kreativiti dari segi penulisan lirik oleh Zimi yang mula menaikkan kredibiliti nya sebagai komposer baru berbakat arena seni tempatan. Meskipun berlenggok Indonesia, Sofaz tetap mendapat perhatian penggemar muzik tanah air yang mahukan kumpulan tempatan memberikan saingan kerana perhatian pada ketika itu lebih terarah pada peserta lulusan program nyanyian realiti tv.

## Senarai Runut
Laksamana Upin & Ipin

***Laksamana Upin & Ipin*** ialah filem animasi kedua yang diterbitkan oleh syarikat animasi Malaysia, Les' Copaque Production, dalam siri *[[Upin & Ipin]]* selepas filem **. Filem ini dikatakan merupakan susulan kepada episod-episod "Kembara di Pulau Harta Karun" dalam siri TV *Upin & Ipin* di mana Upin dan Ipin direka semula sebagai wira bernama Hang Upin dan Hang Ipin dalam pengembaraan di pulau harta karun bersama kawan-kawan Upin & Ipin yang berlakon sebagai lanun, nelayan, orang asli dan sebagainya.

Filem ini dirancang untuk diterbitkan pada tahun 2009/2012, tetapi telah dibatalkan.

## Am
Pengumuman filem Laksamana Upin & ipin mula-mula dibuat di sebuah sidang media pada 27 Mei 2010. Setahun sebelumnya, projek filem *Upin & Ipin: Angkasa* yang bertema penerokaan angkasa lepas diperkenalkan kepada umum, tetapi akhirnya dibatalkan dan diganti dengan projek *Laksamana*. Menurut penerbitnya, Burhanuddin Md Radzi, pihaknya tidak dapat meneruskan projek *Angkasa* kerana dirasakan tidak dapat memenuhi citarasa penonton di Indonesia, gara-gara "jalan ceritanya mungkin terlalu moden dan tidak sesuai dengan budaya di Indonesia".

Filem ini juga dijanjikan akan muncul dalam format filem 3D yang diterbitkan dengan kaedah teknologi stereoskopik seperti yang diamalkan untuk filem *[[Avatar (filem 2009)|Avatar]]*. Seramai 70 orang tenaga produksi tempatan di bawah arahan pengarah Muhammad Usamah Zaid Yasin akan memulakan projek filem itu pada Ogos ini.

## Rujukan
Kepantasanku (Album Sofaz)

***Kepantasanku*** adalah album ketiga bagi kumpulan Sofaz

Sofaz berdepan saingan sihat di arena seni tanahair apabila banyak kumpulan muzik indie yang tidak terikat dengan major label mula menembusi pasaran arus perdana. 

Tindakan mereka melancarkan album baru disaat saat gelombang indie meledak berjaya apabila lagu Bukan Disini mendapat sambutan hebat. Cuma lagu lagu lain tidak begitu mendapat airplay yang kerap kerana radio radio melayu pada ketika itu lebih banyak memberi ruang pada kumpulan indie yang menjadi fenomena waktu itu. Biarpun tindakan Sofaz ini dianggap play safe kerana masih mengekalkan komposisi muzik yang sama dan tidak berexperimentasi.

## Senarai Runut
Masihkah Dirimu Menyayangiku (album)

***Masihkah Dirimu Menyayangiku*** ialah album studio kelima oleh penyanyi Malaysia, Noraniza Idris. Ia dikeluarkan pada 5 Mac 1990, oleh Musical Sound Organisation (MSO).. 

Album ini mendapat sentuhan maestro muzik hebat era 80-an, Ahmad Nawab dan Manan Ngah sebagai penerbit bersama.

## Senarai runut
# "Masihkah Dirimu Menyayangiku"
# "Pudar Warna Cinta"
# "Pegangan Diri"
# "Joget Gadis Desa"
# "Tangisan Di Sudut Hati"
# "Suara Kalbu"
# "Bimbang"
# "Jiran Tetangga Baru"
# "Jangan Menangis Lagi"
# "Mata Hanya Memandang"

## Personel
* Penerbit: Omar Taib
* Penerbit Bersama: Ahmad Nawab, Manan Ngah
* Jururakam: Bak @ Booty Boys Studio
* Konsep & Design: RAM Design
* Jurugambar: Azli & Co
* Busana: PASHU, Bukit Bintang
* Solekan: Sharifah
Mengemis Rindu (album)

***Mengemis Rindu*** ialah album studio ketiga oleh penyanyi Malaysia, Noraniza Idris. Ia dikeluarkan pada 14 Oktober 1987, oleh Life Records. Melalui penerbitan album ini, *Mengemis Rindu* dapat menyaksikan Noraniza buat pertama kali merakamkan 100% lagu asal. 

Lagu Mengemis Rindu merupakan single pertama untuk album ini dan salah sebuah lagu yang amat popular sekitar tahun 1987 sekaligus meletakkan nama Noraniza sebagai penyanyi popular yang tidak lagi menyanyikan lagu-lagu saduran.

## Senarai runut
# "Mengemis Rindu"
# "Arus Sejenak Bahagia"
# "Jangan Buat Lagi"
# "Soal Susah...Biasa"
# "Bisikan Cinta"
# "Debak Debuk"
# "Manisnya Ingatan"
# "Kau Penawar Duka"
# "Renungilah"
# "Kekasihku Si Kembar"
10 Pujaan Malindo (album)

***10 Pujaan Malindo*** merupakan sebuah album studio pertama Noraniza Idris dan lagu-lagu yang dinyanyikan oleh beliau merupakan lagu 'cover version' iaitu lagu-lagu yang pernah dipopularkan oleh artis-artis tempatan dan juga dari negara seberang (Indonesia). Album ini dirakam secara bersiri sebanyak 2 volume yang diterbitkan pada tahun 1986 dan 1987. Bagaimanapun album ini mendapat sambutan luar biasa sehingga Noraniza Idris berpeluang merakam sebuah lagi album yang berkonsep sebegini.

Kerana popularnya album ini, Noraniza pernah diberi jolokan sebagai 'Ratu Ciplak' kerana sering menyanyikan semula lagu orang sedangkan tidak berkesempatan merakamkan lagu nyanyian asal sendiri. Kebanyakkan muzik video di dalam album ini dirakamkan di kota Jakarta.

## Senarai runut

# "Bunga Dan Kumbang"
# "Anak Tani (Singkong & Keju)"
# "Wajah Siapa Di Hatimu"
# "Untuk Sekali Lagi"
# "Salam Dari Kota"
# "Jikalau Tak Sehaluan"
# "Si Jantung Hati"
# "Hatiku Kau Curi Lagi"
# "Cintaku Sampai Ke Ethiopia"
# "Usah Bertanya Lagi"
Kaparinyo (album Noraniza Idris)

***Kaparinyo*** merupakan album kompilasi penyanyi Noraniza Idris yang menghimpunkan lagu-lagu irama keMelayuan yang pernah dirakam oleh Noraniza ketika bersama Life Records. Album ini diterbitkan pada tahun 1998. 

Album kompilasi yang berkonsepkan Melayu Klasik ini menampilkan Noraniza sebagai penyanyi lagu-lagu saduran petikan daripada filem Melayu lama sekaligus menyaksikan kemampuan Noraniza menyanyikan pelbagai genre muzik Melayu dari ghazal ke irama joget dan asli. 

## Senarai runut
# "Bulan Ditutup Awan"
# "Jari-Jariku Sakit Semua"
# "Kaparinyo"  (duet bersama Abdullah Chik)
# "Kenang Daku Dalam Doamu"
# "Hujung Sireh"
# "Laila Manja"
# "Setangkai Kembang Melati" (duet bersama Abdullah Chik)
# "Sengketa Dan Damai" (duet bersama Abdullah Chik)
# "Sekapur Sireh Seulas Pinang"
# "Asmara"
# "Hasrat Rohani" (duet bersama Abdullah Chik)
# "Tetapkan Hatimu"
# "Cinta Sejati" (duet bersama Abdullah Chik)
# "Semenjak Kita Berpisah"
Melayu Deli (album Noraniza Idris)

**Melayu Deli** adalah sebuah album gandingan penyanyi-penyanyi muda dan lama yang menyanyikan semula lagu-lagu popular berentak Melayu Deli yang sebelum itu popular di Indonesia. Album ini menyaksikan kemunculan pertama penyanyi asli remaja yang kini bergelar Ratu Pop Tradisional, Noraniza Idris yang ketika itu baru sahaja menyertai pertandingan Bintang RTM 1985.

Biarpun hanya mampu ke peringkat separuh akhir, bakat nyanyian Noraniza yang ketika itu baru berusia 17 tahun dikesan lebih cenderung kepada muzik tradisional dan sejak itu beliau diberi peluang untuk merakamkan lagu-lagu berirama sebegini. 

## Senarai Runut
Inginku Sandarkan Harapan (album)

***Inginku Sandarkan Harapan*** ialah album studio keempat oleh penyanyi Malaysia, Noraniza Idris. Ia dikeluarkan pada 5 Disember 1988, oleh Life Records. 

Jika sebelum ini Noraniza diberi jolokan sebagai 'Ratu Ciplak' kerana sering merakamkan semula lagu-lagu pop Indonesia, kali ini lagu Noraniza pula dirakamkan semula oleh penyanyi negara tersebut. Lagu Inginku Sandarkan Harapan kemudian dirakamkan semula oleh Ratu Keroncong, Hetty Koes Endang pada awal 90-an.

## Senarai runut
# "Bukan Aku Di Hatimu"
# "Membilang Rindu"
# "Inginku Sandarkan Harapan"
# "Bersimpuh Kasih"
# "Lupakan Si Dia"
# "Tak Guna Kita Kesalkan Lagi"
# "Diari Cinta"
# "Pelangi Senja"
# "Aku Diusik Sepi"
# "Bunga Kasih Terbiar Layu"
Hantu bukit

**Hantu bukit** merujuk kepada sejenis makhluk; *lihat [[Hantu]]*, yang dipercayai berkeliaran di kawasan berbukit-bukau. Hantu bukit sering dikatakan mengusik orang yang lemah semangat.

Hantu ini tinggal di bukit dan sekiranya seseorang daripada kaum Semai bermimpi melihatnya, dia harus menjadi Halak (Dukun). Hantu bukit tidak dipelihara dan wujud secara bebas.

## Lihat juga
* Hantu dalam masyarakat Melayu

## Rujukan
  

## Pautan luar
* Dewan Sastera, Volum 33, Isu 1-6
*  Ultimate reality and meaning, Volumes 5-6 Institute for Encyclopedia of Human Ideas on Ultimate Reality and Meaning.
Sekolah Jenis Kebangsaan (C) Jalan Davidson

**Sekolah Jenis Kebangsaan (C) Jalan Davidson** merupakan sebuah Sekolah Jenis Kebangsaan Cina yang terletak di Jalan Hang Jebat , Kuala Lumpur, Malaysia.

Pada 2009, Sekolah Jenis Kebangsaan (C) Jalan Davidson memiliki 975 pelajar lelaki dan 928 pelajar perempuan, menjadikan jumlah keseluruhan murid seramai 1903 orang. Ia mempunyai seramai 69 orang guru.2009

## Alamat
:Sekolah Jenis Kebangsaan (C) Jalan Davidson
:Jalan Hang Jebat , Kuala Lumpur, Malaysia 
:Telefon =  0320721018
:Fax       = 0320785066

## Pautan luar
* 
*
Sekolah Jenis Kebangsaan (C) Jalan Imbi

**Sekolah Jenis Kebangsaan (C) Jalan Imbi** merupakan sebuah Sekolah Jenis Kebangsaan Cina yang terletak di Jalan Horley, Off Jalan Imbi , Kuala Lumpur, Malaysia.

Pada 2009, Sekolah Jenis Kebangsaan (C) Jalan Imbi memiliki 279 pelajar lelaki dan 285 pelajar perempuan, menjadikan jumlah keseluruhan murid seramai 564 orang. Ia mempunyai seramai 35 orang guru.2009

## Alamat
:Sekolah Jenis Kebangsaan (C) Jalan Imbi
:Jalan 39/119, Taman Taynton View, Cheras, Kuala Lumpur, Malaysia 
:Telefon =  [tel:0321423058 0321423058]
:Fax       = [tel:0321420659 0321420659]

## Pautan luar
* SJKC JALAN IMBI
* SJK(C) Jalan Imbi 燕美华小
Sekolah Jenis Kebangsaan (C) Khai Chee, Kuala Lumpur

**Sekolah Jenis Kebangsaan (C) Khai Chee** merupakan sebuah Sekolah Jenis Kebangsaan Cina yang terletak di Jalan Segambut , Kuala Lumpur, Malaysia.

Pada 2009, Sekolah Jenis Kebangsaan (C) Khai Chee memiliki 1032 pelajar lelaki dan 911 pelajar perempuan, menjadikan jumlah keseluruhan murid seramai 1943 orang. Ia mempunyai seramai 78 orang guru.2009

## Alamat
:Sekolah Jenis Kebangsaan (C) Khai Chee
:Jalan Segambut , Kuala Lumpur, Malaysia 
:Telefon =  0362585609
:Fax       = 0362585609

## Pautan luar
* 
*
Sekolah Jenis Kebangsaan (C) Kung Min

**Sekolah Jenis Kebangsaan (C) Kung Min** merupakan sebuah Sekolah Jenis Kebangsaan Cina yang terletak di Jalan Landak, Pudu , Kuala Lumpur, Malaysia.

Pada 2009, Sekolah Jenis Kebangsaan (C) Kung Min memiliki 432 pelajar lelaki dan 391 pelajar perempuan, menjadikan jumlah keseluruhan murid seramai 823 orang. Ia mempunyai seramai 39 orang guru.2009

## Alamat
:Sekolah Jenis Kebangsaan (C) Kung Min
:Jalan Landak, Pudu , Kuala Lumpur, Malaysia 
:Telefon =  0392224719
:Fax       = 0392238543

## Pautan luar
* 
*